Folketing
2004-01-27

Husk alt i alt: Østudvidelsen er positiv, ikke bare sikkerhedspolitisk, men også handelspolitisk og økonomisk, og den har også potentiale til, at danske lønmodtagere og lønmodtagere fra de nye EU-lande får et ordentligt forhold til hinanden og får ligeværdige forhold, når de står på en dansk arbejdsplads ved siden af hinanden. Det er sådan set formålet. Dansk Folkeparti har ikke bidraget med noget, der kunne hjælpe på det forhold, ved at komme med det beslutningsforslag. Så vi afviser det.